കണ്ണൂര് ആറളം പഞ്ചായത്തിലെ ഭരണം നിശ്ചയിക്കുന്ന ഉപതെരഞ്ഞെടുപ്പ് ബുധനാഴ്ച കണ്ണൂര്: കണ്ണൂര് ആറളം പഞ്ചായത്തിലെ ഭരണം നിശ്ചയിക്കുന്ന ഉപതിരഞ്ഞെടുപ്പ് നാളെ നടക്കും. ഒരു സീറ്റിന്റെ ഭൂരിപക്ഷത്തില് എല്ഡിഎഫ് ഭരിക്കുന്ന പഞ്ചായത്തില് എല്ഡിഎഫ് അംഗം മരിച്ചതിനെ തുടര്ന്നുള്ള തെരഞ്ഞെടുപ്പാണ് നടക്കുന്നത്. ഇരു മുന്നണികളും വാശിയേറിയ പ്രചാരണമാണ് നടത്തിയത് വീര്പ്പാട് വാര്ഡിലെ നിന്നും എല്ഡിഎഫ് സ്ഥാനാര്ത്ഥിയായി വിജയിച്ച ബേബി ജോണ് പൈനാപ്പള്ളിയുടെ മരണത്തെ തുടര്ന്നാണ് ഉപതെരഞ്ഞെടുപ്പ് നടക്കുന്നത്. പതിനേഴ് വാര്ഡുള്ള പഞ്ചായത്തില് നിലവില് ഇരുമുന്നണിക്കും എട്ട് വീതം അംഗങ്ങളുണ്ട്. ആറ് മാസത്തെ പഞ്ചായത്ത് ഭരണ നേട്ടവും, സംസ്ഥാന സര്ക്കാരിന്റെ ക്ഷേമ പ്രവര്ത്തനങ്ങളുമാണ് എല്ഡിഎഫിന്റെ ആയുധങ്ങള്. കഴിഞ്ഞ തവണ എട്ട് വോട്ടിന് കൈവിട്ട വാര്ഡില് രണ്ടും കല്പിച്ചാണ് യുഡിഎഫ് ഇറങ്ങുന്നത്. ബേബി ജോണിനോട് മത്സരിച്ച് പരാജയപ്പെട്ട സുരേന്ദ്രന് തന്നെയാണ് ഇത്തവണയും സ്ഥാനാര്ത്ഥി. 33 വോട്ടാണ് ബിജെപിക്ക് കഴിഞ്ഞ തെരഞ്ഞെടുപ്പില് കിട്ടിയത്. വോട്ട് വിഹിതം കൂട്ടി അടിത്തറ ബലപ്പെടുത്താനുള്ള ശ്രമത്തിലാണ് അവര്. 1185 വോട്ടര്മാരുടെ വാര്ഡില് ഭൂരിപക്ഷവും സ്ത്രീകളാണ്. ഈഴവ, ആദിവാസിവിഭാഗങ്ങളിലെ വോട്ട് ഏങ്ങോട്ട് പോകുമെന്നതും ഫലത്തെ സ്വാധീനിക്കും. Last Updated Aug 10, 2021, 7:43 AM IST aralam farm by election veerppadu ward ആറളം പഞ്ചായത്ത് ഉപതെരഞ്ഞെടുപ്പ് ബുധനാഴ്ച